नई दिल्ली : चुनाव आयोग ने आज घोषणा की कि बिहार एवं उत्तर प्रदेश के विधानपरिषद की 24 सीटों के लिए चुनाव 26 अप्रैल को होंगे। बिहार के मुख्यमंत्री नीतीश कुमार और उत्तर प्रदेश के पूर्व मुख्यमंत्री अखिलेश यादव का उनके अपने अपने राज्यों के ऊपरी सदन की सदस्यता का कार्यकाल समाप्त होने के नजदीक है। बिहार के उप मुख्यमंत्री सुशील कुमार मोदी का राज्य विधानपरिषद के सदस्य के तौर पर कार्यकाल भी छह मई को समाप्त होने वाला है।